Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14221

7. Földi Bázisú Kiegészítő Rendszer (GBAS) és Földi Bázisú Regionális Kiegészítő Rendszer (GRAS) Megjegyzés. – Ebben a részben, kivéve ott, ahol külön meg van említve, a Megközelítés Függőleges Vezetéssel (APV) elnevezés APV-I-t és APV-II-t jelent. 7.1 Rendszer leírás 7.1.1 A GBAS földi és légijármű fedélzeti alkotó-elemeket foglal magába. Egy GBAS földi alrendszer (földi állomás) tipikusan a következőkből épül fel: egy egyedül álló VHF adat sugárzó (VDB) adó a sugárzó antennával – ezt sugárzó állomásnak jelölik, - valamint több referencia vevő. Egy GBAS földi al-rendszer állhat több VDB adóból és antennából, melyek megosztoznak egy közös GBAS azonosítón (GBAS ID) és frekvencián ugyanúgy, mint a kisugárzandó adaton. Egy GBAS földi al-rendszer (földi állomás) támogatni tudja a ’fedésterületén belül’ lévő összes légijármű fedélzeti al-rendszert – ellátva a légijárműveket megközelítési adatokkal és a GNSS műholdak helyesbítési és sértetlenségi információival. Az összes olyan nemzetközi repülőgép, mely alátámasztja a Megközelítés Függőleges Vezetéssel-t (APV), köteles kezelni a fedélzeti adatbázison belül a megközelítési adatot. A 4. Típusú üzenetet kell kisugározni, ha a földi al-rendszer támogatja az 1. Kategóriájú precíziós megközelítéseket. A 4. Típusú üzenetet akkor is ki kell sugározni, amikor a földi al-rendszer APV megközelítéseket támogat, miközben a megközelítési adatra a fedélzeti adatbázisban szereplő Államnak erre nincs szüksége. Megjegyzés. – A GBAS al-rendszerek közötti teljesítmény követelmények kiosztását és a kiosztás módszertanát az RTCA/DO-245 Minimális Repülési Teljesítmény Szabványok a Globális Helymeghatározó Rendszerre/Helyi Körzeti Kiegészítő Rendszerre (GPS/LAAS)-ban lehet megtalálni. A Földi Bázisú Regionális Kiegészítő Rendszer (GRAS) fedélzeti berendezés számára a Minimális Működési Teljesítmény Szabványok kidolgozás alatt van, ezt az RTCA végzi. 7.1.2 A GBAS földi al-rendszerek két szolgáltatást biztosítanak: a precíziós megközelítési szolgáltatást és a GBAS hely-meghatározási szolgáltatást. A precíziós megközelítési szolgáltatás ’eltérési’ repülési pálya-vezetést biztosít a végső megközelítési szakaszokra, míg a GBAS helymeghatározási szolgáltatás vízszintes helyzet információkat biztosít az RNAV üzemeltetéseknek a közelkörzeti területen belüli alátámasztásra. A két szolgáltatás között a másik alapvető megkülönböztetés az eltérő teljesítmény követelmények, összekapcsolódva a támogatott egyedi eljárásokkal (lásd 3.7.2.4-1. Táblázatot), beleértve az eltérő sértetlenségi /integritás/ követelményeket, amelyek a 7.5.1 pontban kerülnek tárgyalásra. 7.1.3 A GBAS földi al-rendszerek elsődleges megkülönböztető jellemzője az, hogy sugározzák-e a kiegészítő efemerisz-hiba helyzet határ paramétereket. Ez a jellemző a hely-meghatározási szolgáltatáshoz szükséges, de választható a megközelítési szolgáltatásokhoz is. Amikor a kiegészítő efemerisz-hiba helyzet határok nem kerülnek sugárzásra, akkor a földi al-rendszer felelős a távolságmérési források efemerisz adatai sértetlenségének biztosításáért anélkül, hogy a légijárművek az efemerisz határokat számítanák és alkalmaznák, ahogy az a 7.5.9 pontban tárgyalásra kerül. 7.1.4 Ennek megfelelően a GNSS szabványoknak eleget tevő GBAS földi al-rendszereknek többféle lehetséges konfigurációja van:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes